City break-urile în Europa aproape că nu au mai existat anul ăsta. Care a fost cea mai populară locație.
În medie, un city break în Istanbul te costă 280 de euro. Pentru un city break în România vei plăti circa 150 de euro. City break-urile în Europa aproape că nu au mai existat anul ăsta.
Anul ăsta cea mai populară locație din Europa de city break-uri a fost Istanbul. Ce-i drept, este și unul dintre puținele locuri în care nu-ți trebuie nici test, nici nu este necesară izolarea.Gabriela Peset, Paralela 45: "Istanbulul îți oferă foarte multe posibilități de petrecere a timpului liber, de la vizite la obiective turistice, muzee și moschee, până la a face shopping în marele bazar. În Turcia este obligatorie purtarea măștii pe stradă“.Antonio Nițu, Aerotravel: "Analizele noastre spun că valoarea medie a unui city break s-a dus în jurul a 280 de euro. Anul trecut am avut aproximativ 2500 de persoane. Anul acesta, incluzând primele două luni în care activitatea a înregistrat creșteri comparativ cu 2019, au ajuns, din păcate, la 500 de persoane.“Cifrele arată că ți-au plăcut și orașele de la noi. De voie, de nevoie, tu și alții ați mers la Iași, Cluj sau Oradea. Cam 150 de euro costă un city break la noi.Ana Maria Rus, corespondent Aleph News: "Iașiul este cel mai romantic oraș din România. Poți să-ți petreci timpul în Copou, la Teiul lui Eminescu sau la Bojdeuca lui Creangă. Pe bulevardul Ștefan cel Mare poți vizita Mitropolia, Mănăstirea Sfinții Trei Ierarhi și desigur, Palatul Culturii, bijuteria orașului.“Raisa Humeniuc, corespondent Aleph News: "Dacă ajungi în inima Transilvaniei la Cluj, e musai să vizitezi Piața Muzeului și Piața Unirii, unde poți să simți vibeul orașului stând la o terasă. La pas într-o plimbare poti să ajungi la Turnul Croitorilor care face parte din vechiul zid de apărare al orașului, dar și la Gradina Botanica, una dintre cele mai mari grădini din sud-estul Europei, dar asta nu e tot. La doar 30 de km de oraș te poți bucura de frumusețile naturii vâslind într-un caiac pe lacul Tarnița sau poți să îți faci poze demne de Instagram la Stufărișul de la Sic.“.